OpenLLM-France/wikimedia huggingface dataset:
# Wimauma

Wimauma és una concentració de població designada pel cens dels Estats Units a l'estat de Florida. Segons el cens del 2000 tenia 4.246 habitants.

## Demografia

Segons el cens del 2000, Wimauma tenia 4.246 habitants, 951 habitatges, i 820 famílies. La densitat de població era de 194,7 habitants/km².
Dels 951 habitatges en un 53,5% hi vivien nens de menys de 18 anys, en un 59,2% hi vivien parelles casades, en un 17,8% dones solteres, i en un 13,7% no eren unitats familiars. En el 8,8% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,31 i el nombre mitjà de persones que vivien en cada família era de 4,36.
Per edats la població es repartia de la següent manera: un 38,6% tenia menys de 18 anys, un 14,2% entre 18 i 24, un 27,9% entre 25 i 44, un 13,6% de 45 a 60 i un 5,7% 65 anys o més.
L'edat mediana era de 24 anys. Per cada 100 dones de 18 o més anys hi havia 124,5 homes.
La renda mediana per habitatge era de 35.114 $ i la renda mediana per família de 34.671 $. Els homes tenien una renda mediana de 20.484 $ mentre que les dones 19.604 $. La renda per capita de la població era de 8.597 $. Entorn del 26,5% de les famílies i el 31,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wimauma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Wimauma». American Fact Finder. Oficina del Cens dels Estats Units, 12-01-2010.
# Juan de Zabaleta

Juan de Zabaleta fou un dramaturg, poeta i escriptor espanyol (Madrid, 1626 - 1667). Durant tota la seva vida no va deixar de produir obres encara que no són altament considerades. El 1664 va quedar cec però encara va seguir escrivint. Barrera va publicar el catàleg de les seves obres, una part de les quals foren reunides el 1667 pel mateix Zabaleta amb el títol de “Obras en prosa”, llibre del que van fer diverses edicions.

## Referències

* ↑ Enciclopedia Hispano-Americana (en castellà), 1909. «editada entre 1909 i 2004 en 72 volums originals i 34 apèndixs.»
# Jurassic Park

«Jurassic Park» té aquests significats:
* Jurassic Park (anglès) o Parc Juràssic (novel·la) (català), novel·la de ciència-ficció i aventures, escrita per Michael Crichton el 1990
* Jurassic Park (anglès) o Parc Juràssic (català), pel·lícula de ciència-ficció dels Estats Units, dirigida per Steven Spielberg
* Jurassic Park (franquícia), saga literària i cinematogràfica que va començar amb la novel·la
* Jurassic Park (banda sonora)
* Jurassic Park (cançó), cançó de Weird Al Yankovic de l'àlbum Alapalooza
* Jurassic Park (pinball), màquina de pinball creada per Data East
* Jurassic Park (videojoc de NES), videojoc basat en la pel·lícula i la novel·la del mateix nom per a Nintendo Entertainment System (NES)
* Jurassic Park (videojoc recreatiu), videojoc recreatiu de rail shooter desenvolupat per Sega el 1994
* Jurassic Park (videojoc de Sega), videojoc per a Sega Mega Drive/Genesis publicat per Sega i creat per BlueSky Software
* Jurassic Park (videojoc de SNES), videojoc de Super NES/Super Famicom basat en la novel·la de Michael Crichton, desenvolupat per Ocean Software
* Jurassic Park III, pel·lícula de ciència-ficció i thriller americana estrenada el 2001
* Jurassic Park: Chaos Island, joc d'ordinador que es va posa a la venda l'any 1997 coincidint amb el llançament d'El món perdut: Parc Juràssic II
* Jurassic Park Interactive, videojoc d'acció amb estratègia basat en la pel·lícula de 1993 Parc Juràssic
* Jurassic Park: Operation Genesis, videojoc per ordinador, Xbox i PlayStation 2 basat en la novel·la
* El món perdut: Jurassic Park, pel·lícula estatunidenca de 1997 dirigida per Steven Spielberg
# Jurassic Park (videojoc de NES)

Jurassic Park és un videojoc basat en la pel·lícula i la novel·la del mateix nom per a Nintendo Entertainment System (NES). L'objectiu del videojoc és sobreviure en el parc on els dinosaures han escapat.

## Argument

El jugador comença en les portes de Jurassic Park. Com que el jugador ha d'investigar l'àrea, ell o ella ha de rescatar els nens, en Tim i la Lex, dels dinosauers. Llavors els jugadors han de restaurar l'energia de l'illa i fer un avís amb la ràdio perquè siguin rescatats, però també s'haurà de lluitar contra els dinosaures i agafar ous. De totes maneres l'argument del videojoc té més semblances amb la novel·la que la pel·lícula de 1993.

## Enemics

Els enemics són:
* Brachiosaurus
* Compsognathus
* Dilophosaurus
* Dimetrodon
* Ichthyosaur
* Stegosaurus
* Triceratops
* Tyrannosaurus rex
* Velociraptor

## Música

* La música de fons és un tema de Comic Bakery per Martin Galway.

## Vegeu també

* Parc Juràssic

## Referències

* ↑ Fitxa al Gamespot (anglès)
* ↑ Pàgina amb informació i crítica Arxivat 2009-08-04 a Wayback Machine. (castellà)
# Kotulskita

La kotulskita és un mineral de la classe dels sulfurs, que pertany al grup de la niquelina. Rep el nom en honor de Vladimir Klementevich Kotul'skii (Владимир Климентьевич Котульский) (9 de juliol de 1879 - 24 de febrer de 1951), geòleg de l'Institut de Mineria de Sant Petersburg, Rússia. Va ser un expert en dipòsits de coure i níquel.

## Característiques

La kotulskita és un sulfur de fórmula química Pd(Te,Bi). Cristal·litza en el sistema hexagonal. La seva duresa a l'escala de Mohs es troba entre 4 i 4,5.
Segons la classificació de Nickel-Strunz, la kotulskita pertany a «02.C - Sulfurs metàl·lics, M:S = 1:1 (i similars), amb Ni, Fe, Co, PGE, etc.» juntament amb els següents minerals: achavalita, breithauptita, freboldita, langisita, niquelina, sederholmita, sobolevskita, stumpflita, sudburyita, jaipurita, zlatogorita, pirrotina, smythita, troilita, cherepanovita, modderita, rutenarsenita, westerveldita, mil·lerita, mäkinenita, mackinawita, hexatestibiopanickelita, vavřínita, braggita, cooperita i vysotskita.

## Formació i jaciments

Va ser descoberta al dipòsit de coure i níquel de Monchegorsk, a Tundra Monche, dins l'óblast de Múrmansk (Districte Federal del Nord-oest, Rússia). Tot i no tractar-se d'una espècie gaire habitual ha estat descrita en tots els continents del planeta a excepció de l'Antàrtida i Oceania.

## Referències

* ↑ «Kotulskite» (en anglès). Mindat. [Consulta: 6 juliol 2019].
# Kotxetki

Kotxetki (en rus: Кочетки) és un poble de l'óblast de Vladímir, a Rússia, segons el cens del 2010 tenia 2 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Kotxetovka

Kotxetovka (en rus: Кочетовка) és un poble de l'óblast de Saràtov, a Rússia, segons el cens del 2010 tenia 643 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Kazumi Kishi

Kazumi Kishi (岸 一美, 25 de novembre de 1975) és una exfutbolista japonesa.

## Selecció del Japó

Va debutar amb la selecció del Japó el 1998. Va disputar 9 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1998 | 5 | 2 |
| 1999 | 1 | 0 |
| 2000 | 0 | 0 |
| 2001 | 3 | 0 |
| Total | 9 | 2 |

## Referències

* ↑ Japan Football Association(japonès)
# Kazumichi Takagi

Kazumichi Takagi (Yasu, Prefectura de Shiga, Japó, 21 de novembre de 1980) és un futbolista japonès que disputà cinc partits amb la selecció japonesa.

## Enllaços externs

* National Football Teams
* Japan National Football Team Database
# Kazumi Tsubota

Kazumi Tsubota (Prefectura de Nagasaki, 23 de gener de 1956) és un futbolista japonès que disputà set partits amb la selecció japonesa.

## Enllaços externs

* National Football Teams
* Japan National Football Team Database
# Kevin Crawford

Kevin Crawford és un músic anglès que toca la flauta travessera irlandesa, el tin whistle i el bodhrán. Va néixer el 6 de desembre de 1967 a Birmingham, Anglaterra, de pares irlandesos que van emigrar de Miltown Malbay, Clare. Posteriorment es va mudar a West Clare per millorar la seva música i estar més exposat a la música tradicional irlandesa.

## Grups

Es va unir a "Moving Cloud" el 1993 i després a "Lúnasa" el 1998 reemplaçant Michael McGoldrick.

## Discografia
### Solo

* 'D' Flute Album (1995)
* In Good Company (2001)

### amb Moving Cloud

* Moving Cloud (1995)
* Foxglove (1998)

### amb Lúnasa

* Otherworld (1999)
* The Merry Sisters Of Fate (2001)
* Redwood (2002)
* The Kinnitty Sessions (2004)
* Sé (2006)

## Enllaços externs

* Pàgina web de Lúnasa
# Khayr (nom)

Khayr és un nom masculí àrab —en àrab خير, Ḫayr— que literalment significa ‘bé (físic, moral)’, ‘riquesa’, també ‘bo’, ‘millor’. Si bé Hamd és la transcripció normativa en català del nom en àrab clàssic, també se'l pot trobar transcrit d'altres maneres: Kheir, Khair, Hayr, Heyr…. També se l'empra precedit de l'article, al-Khayr (en àrab الخير, al-Ḫayr), ‘el bé’, ‘la riquesa’, ‘el bo’, ‘el millor’. Aquest nom també el duen molts musulmans no arabòfons que l'han adaptat a les característiques fòniques i gràfiques de la seva llengua: en turc Hayr.
Combinat amb la paraula «humanitat», Khayr al-Wara —en àrab خير الورى, Ḫayr al-Warà, ‘el millor de tots'— forma un dels epítets del profeta Muhàmmad.
Combinat amb la paraula «Déu», Khayr-Al·lah —en àrab خير الله, Ḫayr Allāh, ‘Bé de Déu’— forma un nom compost relativament comú.
Combinat amb la paraula «religió» o «fe», Khayr-ad-Din —en àrab خير الدين, Ḫayr ad-Dīn, ‘Bé de la Religió’, ‘Bé de la Fe’— forma un làqab que també ha esdevingut un nom relativament comú. Se'l pot trobar transcrit d'altres maneres: Khair ad-Din, Khayr al-Din, Khair ud-din, Khairuddin, Hayreddin, Khaireddin, Kheireddine, Khayreddin, Khairuddin, Khaïr-Eddine, Kheiriddin…; i també ha estat adaptat a les característiques fòniques i gràfiques d'altres llengües: en bosnià, Hajrudin; en turc, Hayrettin.

## Notes

* 1 2 Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "حمد". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Khayr Alla Efendi

Hayrullah Efendi (Istanbul, 1819/1820 - 1866) fou un metge, historiador i polític otomà. Fou cadi de la Meca i va ocupar altres càrrec a l'administració pública fins a ser ministre d'escoles públiques (22 de juny de 1854); va ocupar després altres llocs importants. Va escriure una “història general de l'Imperi Otomà” que només va arribar fins al 1617 (publicat a Istanbul el 1854-1864 com Dewlet-i aliyye-i othmaniyye tarikhi) en què fou el primer a utilitzar fonts occidentals (en francès). La va continuar fins al 1648 Ali Shewki. Va escriure altres obres de teatre, medicina, agricultura, geografia, física i un relat del seu viatge a Europa el 1864.

## Referències

* ↑ Encyclopaedia of Islam, Brill Publishers, Leiden, s.v. "Khayr Allāh Efendi".
# Končanica

Končanica és un municipi de Croàcia que es troba al comtat de Bjelovar-Bilogora, al centre del país.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Konzhukovia vetusta

Konzhukovia vetusta és una espècie d'amfibi temnospòndil extint que va viure al període Permià.

## Referències

* http://www.paleodb.org/cgi-bin/bridge.pl?action=basicTaxonInfo&taxon_no=139086%5BEnllaç+no+actiu%5D
# Kiatitsi

Kiatitsi (en rus: Кятицы) és un poble de l'óblast de Pskov, a Rússia, segons el cens del 2000 tenia 23 habitants. Pertany al districte de Gdov.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Koninklijke Sportkring Tongeren Hedera Millen

El Koninklijke Sportkring Tongeren Hedera Millen és un club de futbol belga de la ciutat de Tongeren, Limburg.

## Història

El club va ser fundat l'any 1908 com a Cercle Sportif Tongrois, amb número de matrícula a la Federació 54. El club ingressà a la Federació el 1910 i cessà les seves activitats l'any 1914, per reprendre-les novament el 1917. L'any 1935 li fou atorgat el títol de reial, esdevenint Royal Cercle Sportif Tongrois. L'any 1939 canvià el seu nom a Koninklijke Tongersche Sportvereeniging Cercle (en neerlandès) i el 1947 per K. Tongerse Sportvereniging Cercle. El 1969 es fusionà amb el K. Patria F.C. Tongeren (club fundat l'any 1916) esdevenint K.S.K. Tongeren. Durant la dècada del 1970 ascendí a la segona divisió. Jugà dues temporades a Primera entre 1981 i 1983. L'any 1996 baixà a la tercera divisió. L'any 2006 es fusionà amb un nou club, el FC Hedera Millen, i esdevingué KSK Tongeren Hedera Millen.
El seu èxit esportiu més gran fou la temporada 1973-74 arribà a la final de la copa belga, la qual perdé enfront del KSV Waregem per 4-1.

## Referències

* ↑ «DICTIONNAIRE DES CLUBS AFFILIES A L'URBSFA DEPUIS 1895». URBSFA i foot 100 asbl. [Consulta: 20 octubre 2013].
* ↑ «Belgian football clubs history». users.skynet.be/pluto. Arxivat de l'original el 2015-11-01. [Consulta: 20 octubre 2013].
* ↑ «1st and 2nd division final tables». RSSSF. [Consulta: 20 octubre 2013].

## Enllaços externs

* (neerlandès) Lloc web oficial del club
# Koninklijke Sint-Truidense Voetbalvereniging

El Koninklijke Sint-Truidense Voetbalvereniging és un equip de futbol belga de la ciutat de Sint-Truiden.

## Història

* 1924: Fundació del Sint-Truidensche Voetbalvereeniging, a partir de dos clubs locals anomenats FC Gold Star-Trondi FC Union
* 1951: Obtenció del títol de Société Royale esdevenint Koninlijke Sint-Turidense Voetbalvereniging

## Palmarès

* Segona divisió belga de futbol (2):
** 1986-87, 1993-94
* Copa de la Lliga belga de futbol (1):
** 1997-98

## Futbolistes destacats

* 1960s: Odilon Polleunis, Eddy Lievens
* 1970s: Alfred Riedl (1972)
* 1980s: Jong-Wong Park, Wilfried Van Moer
* 1990s: Marc Wilmots, Anders Nielsen, Gunther Verjans, Peter Van Houdt, Patrick Goots, Gaëtan Englebert, Mladen Rudonja, Peter Delorge
* 2000s: Danny Boffin, Désiré Mbonabucya, Michaël Goossens

## Entrenadors destacats

* 1950s: Raymond Goethals (1959)
* 1980s: Wilfried Van Moer
* 1990s: Barry Hulshoff
* 2000s: Jacky Matthijssen, Marc Wilmots

## Referències

* ↑ DICTIONNAIRE DES CLUBS AFFICILES A L'URBSFA DEPUIS 1895 - archives URBSFA i FOOT 100 asbl

## Enllaços externs

* (neerlandès) Web oficial
* (anglès) Web a la UEFA
# Juilliard School

El Juilliard School, AFI (/ˈdʒuːliɑːrd/), és reconegut per ser un dels millors conservatoris d'arts escèniques del món. Localitzat al Lincoln Center de Nova York, és identificat informalment simplement com a Juilliard, i és molt famós pels seus alumnes en música. L'escola instrueix prop de 800 estudiants universitaris i graduats. És un dels conservatoris i escoles de drama més importants del món.
Juilliard està constantment classificada entre les dues o tres institucions d'educació superior més selectes a Amèrica del Nord, a l'alçada d'institucions com Harvard i Yale. L'any 2005 va tenir una admissió del 5% d'entre les 2534 sol·licituds.

## Història

L'escola va ser fundada el 1905 com Institute of Musical Art; llavors estava situada entre la Fifth Avenue i la 12th Street. En el seu primer any, l'institut tenia 500 estudiants. Es va traslladar el 1910 a la Claremont Avenue. El 1920, es va crear la Fundació Juilliard, anomenada així pel mercader tèxtil Augustus Juilliard qui va aportar una quantitat substancial per l'avanç de la música als Estats Units.
Establerta el 1924, la fundació de l'Escola de Graduació Juilliard es va unir amb l'Institute of Musical Art dos anys després. Al voltant de 1946, les dues escoles juntes es van anomenar The Juilliard School of Music. El president de l'escola en aquell temps va ser William Schuman, el primer guanyador del Premi Pulitzer de música.
L'escola es va ramificar gradualment, afegint primer una divisió de dansa i posteriorment una de drama, i des de 1969, quan es va traslladar al Lincoln Center, ha dut el seu nom actual.
El 2001, l'escola va establir un programa d'entrenament en jazz. El setembre de 2005, Sir Colin Davis va dirigir una orquestra que combinava estudiants de la Juilliard i de la Royal Academy of Music de Londres en els Proms de la BBC.
# L'Alzinar (Eroles)

L'Alzinar és un bosc del terme municipal de Tremp, al Pallars Jussà, dins de l'antic terme de Fígols de Tremp.
Està situat al fons de la vall del barranc de la Font Gran, a la seva esquerra, a llevant de la Masia d'Eixandre i al sud de Rocalamola. Es troba al nord-oest del poble d'Eroles.
# Kurigalzu I

Kurigalzu I va ser un rei cassita de Babilònia, d'una part d'Accàdia, del País de la Mar i de Khana. Va succeir a Kadaixmankharbe, probablement el seu pare, al començament del segle xiv aC, segons diu la Llista dels reis de Babilònia.
Va seguir la política del seu pare lluitant contra les tribus nòmades semites dels suteus que amenaçaven les seves fronteres. Va acabar la construcció de la nova capital anomenada Dur-Kurigalzu, una mica a l'oest de la moderna Bagdad, a la que va donar el seu nom (Ciutat de Kurigalzu). Va estar en bones relacions amb Egipte, i una filla seva es va casar amb Amenofis III.
El va succeir el seu fill (o potser germà) Kadaixman-Enlil I.

## Referències

* ↑ Brinkman, J. A. Materials and studies for Kassite History: vol. I. Chicago: The Oriental Institute of the University of Chicago, 1976, p. 205-206.
# Krais de Rússia

La Federació Russa es divideix en 83 subjectes federals, nou dels quals s'anomenen krais (rus: кра́й, krai; plural края́, kraià), traduïts al català com territoris. Tot i la diferència de nom, no hi ha cap diferència pràctica entre un krai i una òblast de Rússia
# Kun'yomi

El Kun'yomi (訓読み) és la lectura d'un kanji en japonès, (d'un mot yamatokotoba), en comptes de la seva pronunciació en xinès. Els kanjis poden tenir diverses pronunciacions kun, o bé cap pronunciació kun'yomi.
Per exemple, la paraula Est (東) la pronunciació de la qual en on'yomi (lectura xinesa) és "tou". Els japonesos ja tenen un mot purament japonès per al concepte d'Est que es pronuncia "higashi" i algunes vegades "azuma". Per això el Kanji 東, va prendre la pronunciació "higashi" o "azuma".
La lectura Kun'yomi es caracteritza per síl·labes que segueixen l'estructura constant+vocal. La majoria dels substantius i adjectius de kun'yomi són de dues o tres síl·labes de llarg, mentre que els verbs kun'yomi tenen una llargada d'una a dos síl·labes. No s'hi ha de comptar els okurigana que acompanyen el verb.

## Temes relacionats

* Hiragana
* Katakana
* Furigana
* Romaji
# Kun Can

Kun Can (xinès simplificat: 髡残; xinès tradicional: 髡殘; pinyin: Kūn Cán) fou un monjo budista, cal·lígraf i pintor durant el començament de la dinastia Qing nascut a Wuling, actualment Changde, província de Hunan el 1612 i va morir vers el 1674. Va residir a Nanjing on va ser abat del monestir chan del pujol Niushou. Arran de l'avenç manxú, essent lleial a la dinastia Ming, va refugiar-se a les muntanyes.

## Obra pictòrica

Pintor paisatgista influenciat per Wang Meng (artista). Utilitzava un pinzell gruixut amb tinta i els ideogrames que acompanyaven les seves pintures tenien tons diferents segon s s'anava assecant el líquid.; amb colors marron, vermells i blavosos. A Kun Can i Shitao se'ls anomenava els “Dos Shi” (“shi” és en xinès, roca) perquè Kun era també conegut com a Shi Xi. Aquests dos artistes, juntament amb Zhu Da i Hong Ren formaven el col·lectiu “Els Quatre Mestres Monjos”.
La seva pintura més cèlebre, amb característiques molt personals és "El temple Bao'en" (Nanjing). Es conserven molt poques obres seves.

## Bibliografia

* Sobre “Els Quatre Mestres Monjos”: http://arts.cultural-china.com/en/62Arts7766.html Arxivat 2017-03-25 a Wayback Machine.
* ”Pintura china tradicional: historia cantada en poemas sin voz “ de Jiayi Zhuang i Chongzheng Nie pàgs. 122 i 125.
* ” The Art Book of Chinese Paintings” Ed. Long River Press.

## Enllaços externs

* http://arts.cultural-china.com/en/77Arts6988.html Arxivat 2014-11-04 a Wayback Machine.
# Julian Marchlewski

Julian Marchlewski (polonès: Julian Baltazar Marchlewski) (Włocławek, 17 de maig de 1866 - Bogliasco, 22 de març de 1925) va ser un polític i funcionari comunista poloneso-soviètic de formació econòmica, també conegut com a Julius Karski i com a Kujawiak. Va ser un economista expert en qüestions agrícoles que va prendre part en la preparació del programa polític bolxevic per als camperols i va escriure diversos treballs científics i ideològics.
El 1889 va ser membre fundador de la Unió de Treballadors Polonesos. El 1893, juntament amb Rosa Luxemburg i Leo Jogiches, va fundar el Partit Socialdemòcrata del Regne de Polònia (SDKP), el qual, a causa dels arrests massius a partir de 1895, es convertiria més tard en el Partit Socialdemòcrata del Regne de Polònia i Lituània (SDKPiL).
El 1906 va esdevenir bolxevic, i va emigrar a Alemanya per evitar la persecució tsarista. Durant la Primera Guerra Mundial, va participar en el moviment socialdemòcrata alemany i en la fundació de la Lliga Espartaquista. Va ser arrestat i posteriorment intercanviat a Rússia a canvi d'un espia alemany.
El 1919, durant la Guerra poloneso-soviètica, va prendre part en les negociacions amb Polònia, encapçalant el Comitè Revolucionari Provisional Polonès de 1920, que planejava la declaració d'una república socialista soviètica a Polònia.
# Kóstino

Kóstino (en rus: Костино) és un poble de l'óblast de Sverdlovsk, a Rússia, segons el cens del 2010 tenia 1.083 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].